b'\n_START_ARTICLE_\nDraco Malfang\n_START_SECTION_\nFamilieforhold\n_START_PARAGRAPH_\nDraco Malfang  er s\xc3\xb8nn av Lucifus Malfang og Narsissa Malfang._NEWLINE_        [[Finius Persillius|Finius Persillius Svaart]]                  _NEWLINE_                   :_NEWLINE_             Herr og Fru Svaart_NEWLINE_               ____|________________________NEWLINE_              |                            | _NEWLINE_  Herr Svaart + Fru Svaart     Herr Svaart + Fru Svaart      _NEWLINE_        ______|_________                  _|________________________________________NEWLINE_       |                |                |                  |                      | _NEWLINE_ [[Sirius Svaart]]   [[Regulus Svaart]]    [[Bellatrix DeMons|Bellatrix]] + [[Rodolfus DeMons|Rodolfus]]  [[Narsissa Malfang|Narsissa]] + [[Lucius Malfang|Lucius]]   [[Andromeda Dult|Andromeda]] + [[Petter Dult|Petter]]_NEWLINE_                                     [[Bellatrix DeMons|Svaart]]     [[Rodolfus DeMons|DeMons]]     [[Narsissa Malfang|Svaart]] | [[Lucius Malfang|Malfang]]     [[Andromeda Dult|Svaart]] | [[Petter Dult|Dult]]_NEWLINE_                                                                  |                    |_NEWLINE_                                               Fru Malfang + [[Draco Malfang]]         [[Nymfadora Dult]] + [[Remus Lupus]]_NEWLINE_                                                           |                                      |_NEWLINE_                                                    Scorpio Malfang                          [[Teddy Lupus]]\n_START_SECTION_\nF\xc3\xb8rste m\xc3\xb8te\n_START_PARAGRAPH_\nDraco Malfang blir f\xc3\xb8rst nevnt i Harry Potter og De vises stein i kapittel 5, og ved navn i kapittel 6. M\xc3\xb8tet finner sted i Diagonallmenningen inne i Madam Malkins Gevanter for enhver anledning, og allerede da blir det tydelig at Draco og Harry Potter ikke kommer godt overens.\n_START_SECTION_\nDraco p\xc3\xa5 skolen\n_START_PARAGRAPH_\nDraco Malfang er elev ved Galtvort h\xc3\xb8yere skole for hekseri og trolldom, og g\xc3\xa5r i Harry Potters klasse. I sitt 5. \xc3\xa5r blir han utnevnt til prefekt, og senere p\xc3\xa5 \xc3\xa5ret blir han medlem av inkvisitorialtroppen til Venke Dolorosa Uffert. Draco er nevnt som en av de flinkeste elevene p\xc3\xa5 skolen, bare sl\xc3\xa5tt av Hermine Grang. Han har rollen som speider ved rumpeldunklaget til Smygard, men til tross for at han var flink forlot han laget i det sjette \xc3\xa5ret hans p\xc3\xa5 grunn av oppgaven han fikk av Voldemort.\n_START_SECTION_\nD\xc3\xb8dseter\n_START_PARAGRAPH_\nDa Dracos far, Lucifus Malfang, blir arrestert i Harry Potter og F\xc3\xb8niksordenen, viser Voldemort interesse for Draco. I Harry Potter og Halvblodsprinsen blir det antydet at Draco er blitt en d\xc3\xb8dseter, og har f\xc3\xa5tt d\xc3\xb8dseternes merke \xc2\xabtatovert\xc2\xbb p\xc3\xa5 armen. Selv om dette aldri blir bevist i boken, er det veldig mange indisier p\xc3\xa5 at det stemmer. _NEWLINE_Draco f\xc3\xa5r en viktig oppgave i Harry Potter og Halvblodsprinsen da Voldemort beordrer ham \xc3\xa5 ta livet av professor Albus Humlesnurr, en oppgave han til syvende og sist feiler i \xc3\xa5 utf\xc3\xb8re (se Slaget ved Galtvort). Draco tilbringer mesteparten av skole\xc3\xa5ret i den sjette boken med \xc3\xa5 reparere et forsvinningsskap i n\xc3\xb8dvendeligrommet slik at han kan skape en passasje mellom dette skapet og dets motpart i butikken Borgia og Brust. Denne passasjen bruker han til \xc3\xa5 slippe d\xc3\xb8dsetere inn p\xc3\xa5 Galtvort. Selv om Harry bestandig har sett p\xc3\xa5 Draco som ond, oppdager han at Draco st\xc3\xa5r inne p\xc3\xa5 St\xc3\xb8nne-Stinas toalett og gr\xc3\xa5ter i frykt for hva som vil skje med familien hans om han feiler oppgaven Voldemort har gitt ham. Det at Draco til slutt ikke greier \xc3\xa5 ta livet av en annen person, viser at han fortsatt er i besittelse av uskyldighet if\xc3\xb8lge Humlesnurr. Han virker ogs\xc3\xa5 gledelig overrasket over at han har mulighet for \xc3\xa5 g\xc3\xa5 i dekning og s\xc3\xa5nn bli reddet fra Voldemorts utpressing. Det ble ogs\xc3\xa5 avsl\xc3\xb8rt i Harry Potter og Halvblodsprinsen at Draco er begavet innen psykoblokk.'